બસ્તરમાં કોંગ્રેસનો પ્રભાવ બહુ સારો છે, 12 સીટોમાંથી 8 પર કોંગ્રેસનો કબ્જો છે. સત્તાની ચાવી પણ પહેલા ચરણની ચૂંટણીથી મળનાર છે એવામાં કોંગ્રેસ કોઈપણ હાલમાં બસ્તરની કોઈપણ સીટ ગુમાવવા માગતી નથી. જો દંતેવાડા સીટની વાત કરીએ તો આ સીટ પર હંમેશાથી કોંગ્રેસનો જ કબ્જો રહ્યો છે. કોંગ્રેસના કદાવર નેતા રહી ચૂકેલ મહેન્દ્ર કર્મા આ સીટ પરથી લડતા હતા અને તેમનો દબદબો સમગ્ર બસ્તરમાં હતો. જો મા-દીકરાના ઝઘડામાં આ સીટ ફસાઈ જાત તો તેનો ફાયદો સીધી રીતે ભાજપને જ મળત અને બાકી સીટો પર પણ ભાજપ આવી રીતની રણનીતિ અપનાવવાની કોશિશ કરત. આ સમાધાનથી જ્યાં કોંગ્રેસની હિંમત વધી છે ત્યાં જ ભાજપે ચૂંટણીનું એક હથિયાર ગુમાવી દીધું છે.